La SRG SSR Svizra Rumantscha SRG.R (fin 2008 Cuminanza Rumantscha da Radio e Televisiun, CRR) è ina da las quatter societads commembras da la SSR (Societad Svizra da Radio e Televisiun). Ella represchenta la regiun rumantscha en il sectur da radio e televisiun e procura cun sia unitad d'interpresa Radio e Televisiun Rumantscha (RTR) per ils programs rumantschs.
La SRG.R è ina societad nua che mintgina e mintgin che discurra rumantsch po daventar commember. Ils commembers da la SRG.R vegnan orientads davart las strategias e midadas tar RTR. Vinavant han ils la pussaivladad d'inoltrar giavischs, critica e propostas per il program.
Presidiada vegn la SRG.R actualmain da Duri Bezzola (dapi 2006), vicepresident è Duri Blumenthal. Ils ulteriurs commembers dal Cussegl d'administraziun (suprastanza) da la SRG.R èn Beatrice Baselgia-Brunner, Gion Cola, Donat Nay, Franco Tramèr.

Colliaziuns
SRG SSR Svizra Rumantscha en il Lexicon istoric retic
SRG.R sin la pagina da Radio e Televisiun Rumantscha